text: F-16-fly fra Skrydstrup har nu været i aktion mod islamisk stat
  16 oktober 2014 kl. 08.16
  To af de syv udsendte danske F-16 fly fra Flyvestation Skrydstrup har natten til torsdag været i aktion over Irak og er vendt sikkert tilbage til deres base. Det meddelte forsvarsminister Nicholai Wammen for kort tid siden.
  Flyene kastede ikke bomber under deres mission over Irak, men var udstyret til det.
  De syv danske F-16 fly ankom til flybasen i Kuwait for to uger siden og har ikke været i aktion før nu.
  Den lange tid på landingsbanen på basen i Kuwait skyldes at de danske fly indtil nu ikke har kunnet få flyvetilladelse.
  